हर्बल रंगों से खेलें होली,पानी को बचाएं: प्राचार्या
राजीवगांधी राजकीय महिला महाविद्यालय में छात्राओं ने जल संरक्षण के प्रति लोगों में जागरूकता लाने के लिए जल संरक्षण करने की शपथ ली।
शनिवार को राजीव गांधी राजकीय महाविद्यालय में एक जागरूकता कार्यक्रम का आयोजन कर छात्राओं को जल संरक्षण के प्रति जागरूक किया गया। वही छात्राओं ने होली के पावन अवसर पर हर्बल होली खेलने जल बचाने की शपथ ली। कार्यक्रम में महाविद्यालय के प्राचार्या सुरेश कुमारी ने छात्राओं को जल का महत्व बताते हुए उन्हें जल बचाने के प्रति जागरूक किया।
उन्होंने छात्राओं को बताया कि विद्यार्थी जीवन में हमें पढ़ाई के साथ साथ जीवन में उपयोगी चीजों का संरक्षण करना चाहिए ताकि भविष्य में हमें कठिनाइयों का सामना करना पड़े। डॉ. नरेश तंवर ने छात्राओं को कहा कि हमें जल ही नहीं अन्य उपयोगी संसाधनों का भी संरक्षण करना चाहिए जिसमें प्रकृति का संरक्षण सबसे अहम है। कार्यक्रम में डॉ. श्वेता,डॉ.सविता, डॉ. रेखा शर्मा, डॉ. अनिता बिबियान, डॉ. नीलम रोहिल्ला,सुधा, निकिता, शबनम, ज्योति आदि मौजूद रहे।
भिवानी. होली पर्व पर पानी बर्बाद करने का संकल्प लेतीं राजीव गांधी राजकीय महिला महाविद्यालय की शिक्षिकाएं छात्राएं।
hne_Deva hin_Deva hin_Deva hin_Deva hin_Deva